****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Ďakujeme!!!...a živ Bože, otca svätého...

*„*Keď sa pohľadom ponoríme do Ježiša, jeho tvár sa začne odrážať na našej: jeho črty sa stanú našimi, Kristova láska si nás podmaní a premení nás. Myslím na mučeníkov, ktorí v tomto národe vydávali svedectvo Kristovej lásky vo veľmi ťažkých časoch, keď všetky okolnosti radili mlčať, zostať v bezpečí, nevyznávať vieru. Ale nemohli, nemohli nevydávať svedectvo. Koľko ušľachtilých ľudí trpelo a zomrelo tu na Slovensku kvôli menu Ježiš! Svedectvo naplnené z lásky k Tomu, na koho toľko hľadeli. Tak, až sa mu začali podobať, dokonca aj v smrti. Myslím aj na naše časy, v ktorých nechýbajú príležitosti vydávať svedectvo. Tu, vďaka Bohu, nie sú kresťania prenasledovaní, ako v mnohých iných častiach sveta. Zosvetštenie a vlažnosť však znehodnocujú svedectvo, kým kríž vyžaduje jasné svedectvo, pretože kríž nechce byť zástavou, ktorú by vystavovali, ale čistým prameňom nového spôsobu života.“ *pápež František 14.9., Prešov*

„Nezabudnime na to, že nesmieme redukovať vieru na cukor, ktorý osladzuje život. To nesmieme. Ježiš je znamením, ktorému budú odporovať. Prišiel, aby priniesol svetlo tam, kde bola tma, čím sa temnota dostala na svetlo a musela ustúpiť. Preto proti nemu temnoty stále bojujú. Kto prijíma Krista a otvorí sa mu, vstane z mŕtvych; kto ho odmieta, uzatvára sa do tmy a je príčinou vlastnej skazy. Svojim učeníkom Ježiš vysvetlil, že nepriniesol pokoj na svet, ale meč : totiž jeho Slovo je ako dvojsečný meč; vniká do našich životov, oddeľuje svetlo od temnoty a vyzýva nás si vybrať si: hovorí: „Vyber si!“ Pred Ježišom nik nemôže zostať vlažný alebo „sedieť naraz na dvoch stoličkách“. Nie, to sa nedá. Prijať ho znamená súhlasiť s tým, aby u mňa odhalil protirečenia, modly, vnuknutia zla, a aby sa pre mňa stal vzkriesením, lebo On ma dvíha, podáva mi ruku a pomáha mi znovu začať. Vždy znova ma dvíha.“

*pápež František, 15.9., Šaštín*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * COVID automat: Od pondelka 20.9. je náš okres Prešov v červenej farbe. Vyplýva z toho nasledujúce. Všetky sv. omše až do odvolania budú v našej farnosti v režime „O T P“ teda očkovaní, prekonaní covid, alebo testovaní negatívne *(vo vlastnej réžii)* s naplnením 25 % kapacity kostola! V nedeľu budú v Dulovej Vsi, a Kokošovcich *(ak sú dve tak tá o 10.30 h)* iba pre zaočkovaných bez obmedzenia počtu. Sv. omša v režime “Základ“ *(teda aj pre neočkovaných a netestovaných)* bude v našej farnosti v Kokošovciach v pondelok ráno a v Kokošovciach aj Dulovej Vsi vo štvrtok pokiaľ sa neoznámi ináč. Na všetky sv. omše sa je potrebné zapísať !!! Bolo by veľmi žiadúce, aby sa každý vedel na vyzvanie preukázať covid - passom, potvrdením o negatívnom PCR, alebo AGN teste, či o prekonaní ochorenia. Prosíme kurátorov o zabezpečenie zoznamov a ich archivovanie. Vďaka * 2. ohlášky: Sviatosť manželstva chcú prijať snúbenci: Alexej Kucirko, syn Alexeja a Moniky r. Kročkovej, bývajúci v Prešove a Jana Repková, dcéra Ing. Jozefa a Danky r. Sedlákovej, bývajúca v Dulovej Vsi. * 1.ohlášky: Sviatosť manželstva chcú prijať snúbenci: Anton Petrovčík, z farnosti Kokošovce a Laura Kertysová z farnosti Prešov – Solivar * 1. ohlášky: Sviatosť manželstva chcú prijať snúbenci: Róbert Roba, s farnosti Abranovce a Miroslava Engeľová, z farnosti Kokošovce. Kto by vedel o nejakej manželskej prekážke u niektorého z týchto párov, nech to hlási na fare. * Stretnutie rozvedených: Uskutoční sa u františkánov v Prešove v utorok 21. 9. od 17 h. Stretnutie začínajúce sv. omšou povedie P. Gabriel Prievalský, OFM * Tretiaci prvoprijímajúci: V sobotu 25.9. o 10 hod. vo farskom kostole bude stretnutie prihlásených tretiakov na prvé sv. prijímanie *(odovzdali ste prihlášky)* a aspoň jedného z rodičov s p. kaplánom. Účasť je povinná ! ! ! * Odpust v Guľvase: Budúcu nedeľu 26.9. je odpustová slávnosť sv. Michala archanjela v Dulovej Vsi o 10.30 hod. V piatok 24. 9. budeme od 17 h. spovedať dvaja kňazi. Táto spoveď je zároveň aj pred prvým piatkom. Pozývame! * Birmovanci: Stretnutia birmovancov pokračujú v piatok 24. 9. hneď po sv. omši v Dulovej Vsi a Kokošovciach. Birmovanci z ostatných filiálok sa musia rozhodnúť a pravidelne byť súčasťou 1. či 2. skupiny. Aj pre Vás platí to, čo pre prvoprijímajúcich ohľadom sv. omší a ich zapisovania. Doniesť zošit a pero! * Zapisovanie intencií: Tento týždeň budem zapisovať nové intencie na mesiace október až december 2021 takto: Kokošovce: pon. 20.9. a uto. 21.9. – hneď po sv. omšiach, Dulova Ves: štvr. 23.9.- 30 min. pred sv. omšou, Žehňa v str. 22.9. – 20 min. pred sv. omšou. Ak môžete príďte zapísať osobne ! * Adorácia: Vo  ut. 21. 9. od 17 h. v Kokošovciach a v štvr. od 17 h. v Dulovej Vsi.   Pokojný september Vám prajú a žehnajú Vás +++ *kaplán Štefan a farár Ľubik*  BOHOSLUŽBY Farnosti KOKOŠOVCE  25. týždeň Obdobia Cez rok (20.9.2021 – 26.9.2021)   |  |  |  |  |  |  | | --- | --- | --- | --- | --- | --- | | 20.9. | PO | *Sv. Ondreja Kima Taegona, kňaza a Pavla Chonga Hasanga a spoločníkov, mučeníkov, Spomienka* | KOKOŠOVCE | 7.30 | + Božena Smolková | | DULOVA VES | 18.00 | + rodičov + súrodencov  + svokrovcov *č.139* | | 21.9. | UT | *Sv. Matúša, apoštola a evanjelistu, Sviatok* | KOKOŠOVCE | 18.00 | Poďakovanie za 20.r.manžel.  Ľuboš a Slávka *Vlč. d.* | | 22.9. | ST | *Streda 25. týždňa cez rok* | ZLATÁ BAŇA | 18.00 | + Ján Dubec - *výročná* | | ŽEHŇA | 18.00 | ZBP Mária a Jozef s rod.*č.125* | | 23.9. | ŠT | *Sv. Pátra Pia*  *z Pietrelciny, kňaza, Spomienka* | DULOVA VES | 18.00 | + Leopold a ost. rod. Izdencyovej *Vlč.d.303* | | KOKOŠOVCE | 18.00 | +Ján +Veronika +Ján a ost. r. Krištofovej a Szabovej *č.74* | | 24.9. | PIA | *Piatok 25.týždňa cez rok* | KOKOŠOVCE  *Birmovanci 18.40h* | 18.00 | +Mária +Imrich +Anton  +Agnesa a ost. r. Leškovej a Ivaneckej *č.8* | | DULOVA VES  *Birmovanci 18.40h* | 18.00 | ZBP Helena a poďakovanie za 85 r. *č.143* | | 25.9. | SO | *S nedeľnou platnosťou* | DULOVA VES | 18.00 | ZBP rod. Rozálie a deti | | KOKOŠOVCE | 18.00 | Za prvoprijímajúce deti | | 26.9. | NE | *26. nedeľa*  *cez rok* | DULOVA VES | 10.30 | *Odpustová slávnosť* | | KOKOŠOVCE | 9.15 | Vlastný úmysel | | ZLATÁ BAŇA | 8.00 | Za prvoprijímajúce deti | | ŽEHŇA | 9.15 | ZBP Janka s rod. *č.54* | | LESÍČEK | 8.00 | *Sv. omša Na úmysel ordinára* |   „Panna Mária vzorom viery pre tento slovenský národ: viery, ktorá sa vydáva na cestu, vždy pobádaná jednoduchou a úprimnou zbožnosťou, vždy na púti, v hľadaní Pána. Kráčaním premáhate pokušenie statickej viery, ktorá sa uspokojí s nejakým obradom alebo starou tradíciou, vychádzate zo svojho vnútra, nesiete v batohu svoje radosti  a bolesti a robíte zo svojho života púť lásky k Bohu a k bratom a sestrám.  Ďakujem za toto svedectvo! A prosím vás, zostaňte na ceste, stále! Nezastavte sa!“  *pápež František* |
| Vašimi očami, srdcom, slovami . . .  „Myslel som v Bratislave na Vás doma. Návšteva dopadla výborne, pre nás bola náročná, ale Božia milosť sa prejavuje vždy a ako odmena pre nás bola malá chvíľka so sv. otcom. Podal som mu ruku a pozdravil som ho.“ *Šimon*  *„Počas návštevy sv. otca som bola dojatá k slzám, silné emócie. Jeho návšteva je pre nás všetkých veľkou výzvou a povzbudením vo viere. Ďakujem sv. Otec.“*  *Marta*  „Vďaka Ti Pane, že som mohla vnímať slová, ale hlavne mladého ducha nášho pápeža Františka – neúnavný v službe, pedantne pripravený na návštevu, čo všetko vedel o krajine, čo nám tu zanechá tento pokojný, pokorný, človek usmiaty na ľudí, bolo na ňom vidieť, že ho nikto neotravuje, že je s ľuďmi rád...napriek veku a nabitému programu...máme sa aj my mladší od neho ešte veľa čo učiť...Živ Bože, Otca svätého !  Prekvapivý, pozorný, kreatívny...som z neho veľmi povzbudená a na jeho dnešný úsmev a žehnanie, keď prechádzal okolo v papamobile asi meter a pol, tak skoro nezabudnem. *Slávka*  *„Návšteva sv. Otca zanechala v mojej duši pokoj, nádej, lásku k všetkým. Je to silný zážitok na celý život.“ Mirka*  *Čo mi dala návšteva sv. Otca? Nové nazeranie na svet. Na Slovensko. Na ľudí. Aj na seba samú. Danka*  „Čo ma zaujalo na stretnutí so sv. Otcom? Predsa jeho blízkosť, pokora a sila spoločenstva, ktorú dokázal vytvoriť. Niečo neopísateľné, koľko ľudí. Dokonca aj môj otec bol, ktorý nechodí do kostola, aj jeho pápež zasiahol. Povedal mi: „Ako keby mi pápež klopal na dvere bytu a ja mu neotvorím?“  Preto ani neváhal, prihlásila som ho a bol veľmi šťastný. Nepamätám si, kedy som bola niekde s oboma rodičmi. Sv. Otec nás dokázal spojiť.“  *Zuzka*  *Určite v každom z nás doznievajú emócie a dojmy z tejto vzácnej návštevy. Nebojte sa aj takýmto spôsobom podeliť s ostatnými. To je vlastnosť zrelej viery. Chce sa zdieľať, nie skrývať. Chce poslúžiť druhým, povzbudiť. Ďakujem aj tým z Vás, ktorí ste slúžili počas stretnutí na východe ako dobrovoľníci či hasiči. Nech Vás dobrotivý Pán za to odmení a požehná. A nech sa aspoň niečo z pápežových slov premení na skutky v našom živote.* |